[pic] | KOMISIJA EVROPSKIH SKUPNOSTI |

Bruselj, 23.1.2009

COM(2009) 22 konč.

PREDHODNI PREDLOG SPREMEMBE PRORAČUNA št. 1 K SPLOŠNEMU PRORAČUNU ZA LETO 2009

IZKAZ ODHODKOV PO ODDELKIH Oddelek III – Komisija

(predložila Komisija)

PREDHODNI PREDLOG SPREMEMBE PRORAČUNA št. 1K SPLOŠNEMU PRORAČUNU ZA LETO 2009

IZKAZ ODHODKOV PO ODDELKIHOddelek III – Komisija

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], kakor je bila nazadnje spremenjena z Uredbo Sveta (ES, Euratom) št. 1525/2007[2], in zlasti člena 37 Uredbe,

Evropska komisija predloži proračunskemu organu Predhodni predlog spremembe proračuna št. 1 k proračunu za leto 2009.

KAZALO

1. Uvod 4

2. Uporaba Solidarnostnega sklada EU 4

2.1. Romunija: poplave 4

2.2. Financiranje 5

SPREMEMBE IZKAZA ODHODKOV PO ODDELKIH

Spremembe izkaza odhodkov po oddelkih se pošljejo ločeno prek sistema SEI-BUD. Temu dokumentu je za ponazoritev priložena angleška različica sprememb izkaza odhodkov po oddelkih v proračunskem formatu.

1. Uvod

Predhodni predlog spremembe proračuna (PPSP) št. 1 za leto 2009 obsega naslednje elemente:

- uporabo Solidarnostnega sklada EU v višini 11,8 milijona EUR v odobritvah za prevzem obveznosti in odobritvah plačil v zvezi s posledicami poplav v Romuniji,

- ustrezno zmanjšanje odobritev plačil v vrednosti 11,8 milijona EUR s proračunske vrstice 13 03 16 (Evropski sklad za regionalni razvoj (ESRR) – Konvergenca).

2. Uporaba Solidarnostnega sklada EU

2.1. Romunija: poplave

Dokaj obsežen del Romunije je julija 2008 prizadelo močno deževje, ki je povzročilo hude poplave in zemeljske plazove. Romunski organi so v roku 10 tednov, določenem v členu 4 Uredbe Sveta (ES) št. 2012/2002[3], zaprosili za finančno pomoč iz Solidarnostnega sklada EU.

Komisija je temeljito proučila vlogo v skladu z Uredbo Sveta (ES) št. 2012/2002 in zlasti s členi 2, 3 in 4 Uredbe. Najpomembnejše ugotovitve ocene je mogoče povzeti v naslednjih točkah:

1. Vloga je bila predložena Komisiji 1. oktobra 2008 v roku 10 tednov od nastanka prve škode, ki je bila zabeležena 24. julija 2008.

2. Gre za naravno nesrečo. Romunski organi so skupno neposredno škodo ocenili na 471,4 milijona EUR. Ta znesek pomeni približno 83 % običajnega praga za uporabo Solidarnostnega sklada, ki se uporablja za Romunijo, v višini 566,8 milijona EUR (tj. 0,6 % BND Romunije). Skupna neposredna škoda je osnova za izračun zneska finančne pomoči. Finančna pomoč se lahko uporabi samo za bistvene nujne ukrepe, kakor so opredeljeni v členu 3 Uredbe.

3. Ker skupna škoda ne presega običajnega praga, je vloga predložena na podlagi tako imenovanega merila „neobičajne nesreče v regiji“, določenega v zadnjem pododstavku člena 2(2) Uredbe (ES) št. 2012/2002, ki določa pogoje uporabe Solidarnostnega sklada „v izjemnih okoliščinah“. V skladu s tem merilom lahko regija izjemoma prejme pomoč iz Sklada, kadar jo prizadene neobičajna nesreča, zlasti naravna, ki prizadene večji del njenega prebivalstva ter resno in trajno vpliva na pogoje za življenje in gospodarsko stabilnost regije.

4. Ta vloga se nanaša na pet okrožij (Maramures, Suceava, Botosani, Iasi, Neamt) v severovzhodnem delu Romunije. Prizadeta okrožja mejijo drugo na drugo in sestavljajo sklenjeno območje s skupno več kot 3 milijoni prebivalcev. Romunski organi so navedli, da je prizadet večji del prebivalstva, ki živi na tem območju. Neposredno škodo zaradi nesreče je utrpelo 241 občin, ki imajo skupaj 1,6 milijona prebivalcev in v katerih so bili delno ali v celoti uničeni zasebni domovi in kmetijski pridelki.

5. Romunski organi so predložili dokaze o resnem in trajnem vplivu na pogoje za življenje in na gospodarsko stabilnost prizadete regije. Poročajo o hudi škodi za osnovno infrastrukturo, kmetijstvo, gozdarstvo, domače živali in zasebne domove. Poplave so zajele 39 214 ha kmetijskih površin in 240 ha gozdov, pri čemer je gospodarstvo na prizadetem območju močno odvisno od kmetijskega sektorja. Do leta 2009 na prizadetih območjih ni mogoče pričakovati nobene kmetijske proizvodnje. Poleg tega je bila močno poškodovana osnovna infrastruktura: skupno je bilo poplavljenih 1 949 km cest ter v celoti uničenih 2 000 mostov in 87,6 km rečnih bregov in jezov. Poplavljene ceste na državnih mejah Romunije z Moldavijo in Ukrajino so občutno prizadele gospodarsko menjavo med Romunijo in državami na severu in severovzhodu Evrope. Nesreča je trajno vplivala na pogoje za življenje v prizadeti regiji, saj je bilo uničenih približno 14 644 domov, osnovna infrastruktura (vodna/energetska) je trajno nedostopna, prometna infrastruktura pa je močno poškodovana, zaradi česar je približno 100 občin popolnoma odrezanih od sveta.

6. Romunski organi so stroške bistvenih nujnih ukrepov, do katerih je Romunija upravičena na podlagi člena 3(2) Uredbe (ES) št. 2012/2002, ocenili na 390,8 milijona EUR in jih razčlenili po vrstah ukrepov. Najpomembnejši del ukrepov obsega takojšnjo ponovno vzpostavitev delujoče prometne in vodne infrastrukture ter takojšnjo zagotovitev preventivne infrastrukture za zaščito pred poplavami. Vrste ukrepov, ki naj bi se financirali iz Sklada, bodo natančno opredeljene v izvedbenem sporazumu.

7. Romunski organi so navedli, da v času predložitve vloge niso prejeli nobenih sredstev iz drugih virov financiranja Skupnosti.

8. Romunski organi so izjavili tudi, da upravičena škoda ni krita z zavarovanjem.

Iz zgoraj navedenih razlogov se predlaga, da se vloga Romunije v zvezi s poplavami, ki so Romunijo prizadele julija 2008, lahko sprejme na podlagi merila „neobičajne nesreče v regiji“ in da se uporabi Solidarnostni sklad.

2.2. Financiranje

Skupni letni proračun, ki je na voljo za Solidarnostni sklad, znaša 1 milijardo EUR. Ker je bila solidarnost osrednji razlog za ustanovitev Sklada, Komisija meni, da bi morala biti pomoč iz Sklada progresivna. To pomeni, da bi bilo treba v skladu z dosedanjo prakso za delež škode, ki presega prag (0,6 % BND oziroma 3 milijarde EUR v cenah iz leta 2002, pri čemer se upošteva nižji znesek), nameniti višjo intenzivnost pomoči kot za delež škode pod tem pragom. Delež, uporabljen za določanje dodelitev sredstev za večje nesreče v preteklosti, znaša 2,5 % skupne neposredne škode pod pragom za uporabo Sklada in 6 % nad pragom. Za izjemne nesreče v regiji je stopnja 2,5 % skupne neposredne škode. Metodologija za izračun pomoči iz Solidarnostnega sklada je bila določena v Letnem poročilu o Solidarnostnem skladu za obdobje 2002–2003, sprejela pa sta jo Svet in Evropski parlament.

Predlaga se, da se tudi tokrat uporabijo enaki deleži in odobrijo naslednji zneski pomoči:

(v EUR) |

Neposredna škoda | Prag | Znesek na podlagi stopnje 2,5 % | Znesek na podlagi stopnje 6 % | Skupni znesek predlagane pomoči |

Poplave v Romuniji | 471 415 101 | 566 845 000 | 11 785 377 | – | 11 785 377 |

Po dodelitvi tega zneska nadomestila bo ostalo na voljo vsaj še 25 % sredstev Solidarnostnega sklada Evropske unije za dodelitev v zadnjem četrtletju leta, kakor je določeno v členu 4(2) Uredbe (ES) št. 2012/2002.

Ob začetku proračunskega leta je težko natančno napovedati, od kod bo mogoče prerazporediti sredstva. Da ne bi bile potrebne nove odobritve plačil, pa se predlaga, da se s proračunske vrstice 13 03 16 Evropski sklad za regionalni razvoj (ESRS) – Konvergenca dodeli 11,8 milijona EUR na proračunsko vrstico 13 06 01 za kritje zadevnih potreb za uporabo Solidarnostnega sklada EU. Izvrševanje vrstice 13 03 16 bo med proračunskim letom natančno spremljano.

ZBIRNA RAZPREDELNICA PO RAZDELKIH FINANČNEGA OKVIRA

Finančni okvir Razdelek/podrazdelek | Finančni okvir 2009 | Proračun 2009 | PPSP 1/2009 | Proračun 2009 + PPSP 1/2009 |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a. Konkurenčnost za rast in zaposlovanje |11 272 000 000 | |11 768 997 000 |11 024 385 513 | | |11 768 997 000 |11 024 385 513 | |1b. Kohezija za rast in zaposlovanje |48 428 000 000 | |48 426 884 669 |34 975 134 166 | |–11 785 377 |48 426 884 669 |34 963 348 789 | | Skupaj | 59 700 000 000 | |60 195 881 669 | 45 999 519 679 | |–11 785 377 | 60 195 881 669 | 45 987 734 302 | | Razlika do zgornje meje[4] | | |4 118 331 | | | |4 118 331 | | | 2. OHRANJANJE IN UPRAVLJANJE NARAVNIH VIROV | | | | | | | | | | Od tega odhodki, povezani s trgom, in neposredna izplačila |46 679 000 000 | |41 131 356 325 |41 083 823 325 | | |41 131 356 325 |41 083 823 325 | | Skupaj | 59 639 000 000 | |56 121 437 011 | 52 566 129 680 | | |56 121 437 011 | 52 566 129 680 | | Razlika do zgornje meje | | |3 517 562 989 | | | |3 517 562 989 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a. Svoboda, varnost in pravica |872 000 000 | |863 925 000 |617 440 000 | | |863 925 000 |617 440 000 | |3b. Državljanstvo |651 000 000 | |650 963 000 |678 960 000 |+11 785 377 |+11 785 377 |662 748 377 |690 745 377 | | Skupaj | 1 523 000 000 | |1 514 888 000 | 1 296 400 000 | +11 785 377 | +11 785 377 | 1 526 673 377 | 1 308 185 377 | | Razlika do zgornje meje[5] | | |8 112 000 | | | |8 112 000 | | | 4. EU KOT GLOBALNI AKTER[6] |7 440 000 000 | | 8 103 930 360 | 8 324 169 158 | | | 8 103 930 360 | 8 324 169 158 | | Razlika do zgornje meje | | | –419 930 360 | | | | –419 930 360 | | | 5. UPRAVA[7] |7 699 000 000 | |7 700 730 900 | 7 700 730 900 | | |7 700 730 900 | 7 700 730 900 | | Razlika do zgornje meje | | | 76 269 100 | | | | 76 269 100 | | | 6. NADOMESTILA | 210 000 000 | |209 112 912 | 209 112 912 | | |209 112 912 | 209 112 912 | | Razlika do zgornje meje | | | 887 088 | | | | 887 088 | | | SKUPAJ | 136 211 000 000 | 123 858 000 000 | 133 845 980 852 | 116 096 062 329 | +11 785 377 | 0 |133 857 766 229 | 116 096 062 329 | | Razlika do zgornje meje | | |3 187 019 148 | 8 083 937 671 | | |3 187 019 148 | 8 083 937 671 | |

[1] UL L 248, 16.9.2002, str. 1.

[2] UL L 343, 27.12.2007, str. 9.

[3] Uredba Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije, UL L 311, 14.11.2002, str. 3.

[4] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru razdelka 1a.

[5] Vključeni znesek Solidarnostnega sklada Evropske unije (EUSF) se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006).

[6] Pri razliki do zgornje meje v razdelku 4 za leto 2009 se ne upoštevajo odobritve, povezane z rezervo za nujno pomoč, ali uporaba instrumenta prilagodljivosti.

[7] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek 78 milijonov EUR za prispevke osebja za pokojninsko shemo.